**Muguri de iubire**

*Stefan Doroftei Doimaneanu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Se ascunde-n depărtare

Timpul ce-a fugit din noi,

Ne plimbăm prin supărare,

Înainte, înapoi...

Ne lovim de mal sau diguri

Cu frânturi de vis deşarte

Ne dorim să nu fim singuri

Nici aproape nici departe...

Revenim din nopţi trecute

Prin portale, cu avânt,

Ascultăm tăceri acute

Când pe soare când pe vânt...

Admirăm cu cumpătare

Visul nostru luminos,

Vrem să ne iubim pe zare

Mai sălbatic, mai duios...

Ne dorim în raiul nostru

Doar petale de iubire,

Viaţa ne pune căpăstru

La tristeţi, la fericire...

Pe lumini sau pe-ntuneric

Ne-aşezăm raze pe frunte,

Privim răsărit himeric

Când la mare când la munte...

Ne-agăţăm de nemurire

Cu sărut ce stă la pândă,

Suntem muguri de iubire

Cu privirea rea sau blândă.